Wulan Guritno itu apa sih? Jelaskan dalam bahasa jawa ya

Wulan Lorraine Guritno () pemeran wanita Indonésia saka keturunan Jawa (Sala). Wulan miwiti dadi aktris kang pisanan dhèwèké mbintangi sinétron 3 1/2 Wanita.

Sawisé iku, dhèwèké wiwit asring katon ing filem-filem lan sinétron liyané. Sawisé mbintangi akèh sinétron, Wulan wiwit njajal dunya layar lebar. Ning pambuka taun 2005, Wulan langsung mborong peran ning telung filem, ya iku Jani Joni, Gie lan Kejar Jakarta. Film-filem iku kalebu filem-filem kang paling laris nalika jaman samana. Awit iku, kaprigelan Wulan ning dunya akting sansaya kondhang lan tenar ing kalangan masarakat lan ora diragukaké manèh.

Sawisé nikah karir Wulan tambah misuwur, babagan iku kabukten saka filem-filem kang dibabarake sawesé Wulan nikah.

Dhèwèké nikah karo Adilla, filem-filem iku ya iku Rasa lan Bukan Cinta Biyasa. Loro filem mau dibabarake ing taun 2009. Pungkasan sasi Oktober 2009, Wulan bali manèh mbabarake filem kang paling anyaré kang ngrembug babagan nasionalis, ya iku Rumah Maida.

Januari 2010, tepaté ning tanggal 28 Wulan ngrilis filem kang paling anyar, 18+.

Ning filem iki dhèwèké lagi mbobot, peran kang dimainké déning dhèwèké uga ora gampang.

Ora namung ana ning ngarep layar, Wulan wiwit merambah pagawean liyané kang ngurusi pérangan mburiné layar, ya iku dadi sutradara filem.

Iki iku debut perdana Wulan dadi sutradara.

Film iki kagolong filem indie kang judhulé BIDAN LELAKI.

Nanging, dhèwèké durung puas maring apa kang diolihi saiki.

Wanita kang tau ngawruh pandidikan ning Taliaconti Academy of Teater Art London iki uga mrambah dunya pulitik

lan maju dadi calon lègislatif saka Parté Amanat Nasional.

Nanging, amarga masalah ijazah akiré dhèwèké mundur lan ora meluni bursa caleg.

Deretan prestasiné Wulan ditambah manèh karo pangudiné mrambah dunya nulis.

13 November 2009, dhèwèké launching buku perdanané, kang judhulé FEEL.

Ning buku kang dikerjakaké bebarengan karo Adilla iku, Wulan uga

nambahi lagu karyané Anang Hermansyah kang nggawé inspirasi kanggo nggawe buku mau.

Taun 2011 iki, Wulan duwé proyek gedhé, ya iku anggarap filem kang paling anyaran, DILEMA.

Film iki unik amarga, ning njeroné ana limang carita kang digarap déning limang sutradara.

Ning filem iki dhèwèké dadi prodhuser, Wulan uga mudhun langsing dadi salah sijiné pemeran.

Ora namung sibuk ning dunya akting, Wulan uga duwé pagawean liyané, ya iku ngurusi bisnis salon.